paragraph_text: Romansa u Seattleu (engl. "Sleepless in Seattle") je američka romantična komedija iz 1993. godine. Jedan je od komercijalno najuspješnijih filmova devedesetih. Nora Ephron je bila nominirana za nagradu BAFTA i Oscar za najbolji originalni scenarij, dok je pjesma "A Wink and a Smile" također bila nominirana za Oscara. Meg Ryan i Tom Hanks su za svoje izvedbe bili u konkurenciji za Zlatne globuse.